Ag er soin en dès providance en Eutru Doué ag er-ré just - Wikimammenn\nAg er soin en dès providance en Eutru Doué ag er-ré just\nJ.-M. Galles, 1829 (p. 129-131)\n◄ Penaus é teli hum gomportein un inean, ha péh santimanteu a zeli en dout, a p’hé hondui en Eutru Doué én ur fæçon n’éel quet comprenein Ag er soin en dès providance en Eutru Doué ag er-ré just N’en dès na stad na circonstance erbet ag er vuhé é péré n’éellér chervige Doué, a p’en dé dré é volanté-é é homb én ai ►\nAg er soin en dès providance en Eutru Doué ag er-ré just.\nME chonge guet pligeadur, Guirhiés aboeissant, ér peah hac én tranquillité a hou ç’inean, a p’en dé ret deoh parti aveit en Egypte.\nAssuret-oh penaus en Doué étré deorn péhani en hum laquet a veillou arnoh durand en hent, ha ne vehet quet abandonnet guet-ou a pe vehet arrihue él léh en dès ean-memb merchet deoh.\nÉ zeulegat, én effet, a ind a éel bout chairret arnoh hac ar er hroaidur santel a zou laqueit étré hou teorn ?\nNaren, naren, ne hoès de zougein nac el laceu é péré é clasquehai hou ç’anemiset hou louyein durand en nos, nac en tauleu dangerus a vennehent discargue arnoh durand en dé.\nDoué en dès carguet en Ælet a hou coarn. Ordrénet é d’hai hou ç’héli guet fidélité partout, ne vern mèn é yehet.\nEan en dès commandet dehai pellat dohoh pep sort dangér, hac hou toug, mar dé ret, étré ou divréh.\nNac é vehai carguet er vro de béhani é het a serpandet dangerus hac a lonnet cruel, hui a guérhou, hemb dangér, ar en aspic hac ar er basilic ; hui a lacou édan hou treid el lion hac en dragon.\nMe mab, Doué en dès promettet, é calz a léhieu ag er scritur santel é tihuennou er-ré a laca én ou ou honfiance.\nN’hum droublet enta jamæs a gaus d’er péh a gommand Doué deoh, ne vern péh quen diæz é éellehai bout er gobér. Espéret én ou, hac ean hou secourou.\nNac é teliehai en aboeissance d’é volanté hou lacat én dangér a gouéh, laqueit ol hou confiance ér sourci a guemér a hanoh ; é brovidance n’hou lauscou de vanquein a nitra.\nNac é telieoh-hui hum uélet én dangér a vout goapeit, insultet, persécutet guet er-ré fal, ne gollet quet courage : Doué hou tihuennou én amzér ag en trebilleu.\nEr gonfiance en dès er-ré just én ou ou assur ag é brotection. Mar groa seblant ag ou abandonnein aveit un amzér, ean a ra dehai anfin cavouit en tranquillité.\nEr boble a Véthulie ne oai mui ingorto a nitra guet Doué, durant ma oai, mui eit jamæs, digueor é zeulegat ar nehai.\nJojeb ne oai quet bet ancoéheit guet-ou. Condannet d’ur prison tihouel, ean a hùannat én é liameu. Én un taul é ma tennet a nehai eit bout saüet d’en inourieu brassan, hac eit partagein é autorité guet er Roué ean-memb.\nN’en dé quet neoah ma télivre perpet providance en Eutru Doué er-ré just a bep sort dougeance ha dangér, ha ma veil perpet ar ou dobérieu ér fæçcon ma en desirant ha m’er goulennant.\nMæs er fæçon ma hum gondui a zou perpet admirable, hac a p’ou zèn ag en diovér hac a p’ou lausq én hi ; a p’ou dihuen doh er-ré a vèn gobér gueu doh t’ai, hac a p’ou lausq de gouéh édan ou zauleu.\nDoué a ra dehai er græce de vout patiant én ou drougueu ; ha, doh hé rein dehai, ean a ra mui én ou hevér eit a p’ou laquehai ér vrassan prospérité.\nPéguement a grechénion péré a vanq casic ag ol en treu necessær, ha de béré, haval vehai, ne vanq nitra, quer coutant èl me mant én ou stad ! Ind a ra ou bennoh de brovidance en Eutru Doué, ha ne changehent quet ou stad doh hani er-ré eurus ag er bed.\nHou péet enta recour doh Doué én hou ol dobérieu ; laqueit hou confiance én ou. Er secourieu a receuehet guet-ou, penaus-benac n’ou santet quet na n’ou gùélet quet, a vou neoah véritable ha læn a gonsolation.\nAdtapet diwar « https://br.wikisource.org/w/index.php?title=Ag_er_soin_en_dès_providance_en_Eutru_Doué_ag_er-ré_just&oldid=105802 »\nKemmoù diwezhañ degaset d'ar bajenn-mañ d'an 16 Eos 2017, da 18:47.


Degemer Sikour ac’hanomp\nE Breizh hag e lec'h all, deomp e vez bras ho sikour, gant amzer pe arc'hant, er vuhez pemdez pe dre ar rouedad.\nReiñ da UDB a vez kement ha kreskaat ur redenn a-bouez evit Breizh : an emrenerezh araokour. Ha reiñ dezhi an tu da zont kreñvoc'h.\nTesteniañ a ran groñs bezañ un hinienn hag hervez al lezenn niverenn 95-65 d'an 19 a viz Genver 1995 evit arc'hantaouiñ ar vuhez politek, ne zeu ket ma donezon eus un dudelezh (kevredadoù pe kevredigezhioù). Dont a ra an arc'hant eus ma c'hont-vank din-me.\n« Sevel Arc’hant » eo anv kevredigezh arc’hantaouiñ UDB. Dre ret e vez kaset an donezonoù war kont leuriad arc'hant ar strollad. Lavarout a ra al lezenn n° 2013-907 d'an 11 a viz Here 2013 e vez donezonoù ha skodennoù kement ha 7.500 € d'ar muiañ, degemeret gant al leuriad evit pep den, bep bloaz hag an holll strolladoù politikel asambles.\n⇒ Kas un donezon da UDB\nReiñ un tamm-amzer\n« Divizout a ran lakaat ma barregezhioù ha pezh a c'hellan krouiñ e servij UDB ». Barregezhioù-micher pe desket ho-unan (grafouriezh, video, foto…), pe ur brizidigezh en un damani pe ur skiant bennak (an dour, an teknologiezhioù nevez, peskvagerezh...), hag e c'hellit sikour UDB.\n« Fellout a ra din skignañ soñjoù UDB gant tud hag a anavezan, gant ma c'henseurted hag e fell din gouzout penaos ober ha gant peseurt arguzennoù ».\n« Fellout a ra din reiñ amzer da UDB ». Hor buhez-strollad a vez e dalc'h an dud a-youl vat, dindanoc'h e vez ar strollad : ingal pe ur wezh an amzer, an amzer a roit da UDB a vez a-bouez.\nKelaouiñ ha bezañ kelaouet\nAr rouedadoù sokial :\nBreizhiz e-maez Breizh : penaos sikour ac'hanomp.\nE Frañs pe er broioù all e c'hortozomp ho sikour. Gounit e c'hellomp tennañ digant ho rouedadoù, ho parregezhioù (e-keñver ho micher, ho yezhoù...). Gallout a rit ivez brasaat brud UDB ha kreskaat liammoù etre ar strollad hag aozadurioù pe Breizhiz hag a chom en-dro deoc'h.\nArabat tortal ! Kit e darempred ganeomp


Joseph Ferdinand Cheval, anavezetoc'h dindan an anvioù Ferdinand Cheval ha facteur Cheval (19 a viz Ebrel 1836 e Charmes-sur-l'Herbasse, Drôme – 19 a viz Eost 1924 e Hauterives) a oa ur paotr al lizheroù hag a gasas 33 bloaz eus e vuhez o sevel e « Balez peurvat » hag eizh bloaz ouzhpenn o sevel e vez. An daou savadur-se a vez gwelet evel pennoberennoù al luskad anvet savouriezh eeunek.\n1.1 Ar Palez peurvat\n1.1.1 Ar mein\n1.1.2 Emdroadur an talbenn reter\n1.1.3 An talbenn kornôg\n1.1.4 An talbennoù norzh ha su\n1.1.5 Ar savadur dre vras\n1.2 Bez an didrouz hag an diskuizh difin\n4 Da welout ivez\n4.1 Liamm diavaez\nAn ti-prenn suis\nGoude bezañ tapet e sertifikad e teuas da vezañ deskard war ar baraerezh d'an oad a 13 vloaz. D'an 12 a viz Gouere 1867 e voe anvet da baotr al lizheroù ez-ofisiel.\nE 1869 e vo kaset da labourat e Hauterives, 12 km pelloc'h diouzh al lec'h ma oa ganet, ha karget e voe d'ober « troiad Tersanne », un droiad pemdeziek war droad, ha 33 c'hilometr hirder anezhi. Azalek ar mare-se e soñjas en e raktres, ar palez marzhus e anv, e-keit m'edo o vale. E-tro dek vloaz goude e teufe e huñvre da wir.\nAr Palez peurvatAozañ\nHervez eñvorennoù Cheval e stokas e droad ouzh un tamm maen e-pad e droiad, e miz Ebrel 1879 ha war-nes kouezhañ edo. Neuze e tastumas an tamm maen hag e lakaas anezhañ en e chakod.\nEn deiz war-lerc'h e tremenas er memes lec'h hag e verzas tammoù mein dezho stummoù dibar, ha neuze e soñjas e c'halle an natur sevel delwennoù ha ma c'halle an natur hen ober e c'halle-eñ ivez sevel oberennoù. Evel-se e tiwanas mennozh ar Palez peurvat en e benn. E-pad 33 bloaz e tastumas mein bemdez. Kas an rae an tammoù en e chakodoù, pe en ur baner, pe en ur c'hravazh zoken. Diouzh a noz e save e balez dindan gouloù ul lamp-petrol, ha lod brasañ e amezeien a soñje dezho e oa troet da sot.\nEmdroadur an talbenn reterAozañ\ntalbenn reter ar savadur\nCheval a gasas an ugent vloaz kentañ o sevel talbenn reter ar pezh a veze anvet Templ an Natur gantañ (an droienn Palez peurvat a zibabas e 1904, goude bezañ kejet gant ar barzh Émile Roux e Parassac).\nDre santout e savas Ferdinand Cheval e savadur : al lodenn gentañ a denn d'an natur, hag aozet eo evel ma vefe glasvez tro-dro da vougevioù ha kombodoù, padal ez eo skoueriek an doare m'eo aozet an talbenn.\nFerdinand Cheval a doullas ur poull-liorzh da gentañ, hag ul lamm-dour a aozas tro-dro : Eienenn ar Vuhez (1879-1881) eo. Goude-se e kendalc'has war-du an norzh, hag un eil lamm-dour, Eienenn ar Furnez (1881-1884) e anv, a savas. Goude-se e savas an templ anvet Monumant egiptian (1884-1891), hag a zeuas da vezañ Templ an Natur. Azalek 1891 e stagas Cheval gant lodenn ar su, evel m'en dije bet c'hoant da gempouezañ hini an norzh, ha sevel a reas neuze an Templ hindou (1891-1895), ennañ loened ha bleunvioù a-vaez-bro, hag ouzhpennañ a reas tri ramz (1895-1899) : Caius Julius Caesar, Vercingetoriks hag Arc'himedes.\nAn talbenn kornôgAozañ\nAn templ hindou\nStrishoc'h eo an doare m'eo bet aozet an talben kornôg, hag ennañ e kaver skouerioù savouriezh ar bed a-bezh, hag int staliet e kombodoù : ur voskeenn, un templ hindou, un ti-prenn suis, ur c'hastell-kreñv hag un ti karrez mod aljerian a zo. Dre al lec'h-se e tizher ivez ur riboul 20 metrad hirder dezhañ, kinklet gant delwennoù, hag a ya betek ar Palez. A-us emañ ar savenn 23 metrad hirder dezhi, hag a vez tizhet pa bigner gant an diri.\nUl lodenn eus an talben norzh\nAn talbennoù norzh ha suAozañ\nEn norzh emañ talbenn Templ an Natur : mougevioù ha loened a bep seurt (karv, pilikanted, gourglazard...) a gaver. Diouzh tu ar su e fellas da Cheval enoriñ an amzerioù tremenet, ha sevel a reas ur «mirdi kozh-Noe». Dre an tu-se e c'haller tizhout ar savenn.\nAr savadur dre vrasAozañ\nOuzhpenn bezañ ur meulgan d'an Natur ez eo ar palez ur meskaj stiloù savouriezh liesseurt, hag awenet e voe Cheval gant ar Bibl hag ivez e mojennoù India ha re Egipt. D'ar mare ma oa Cheval paotr al lizheroù ez ae war gresk an niver a dud a veaje, ha war ziorren ez ae ar skrivañ kartennoù-post (degouezhet e Frañs e 1873, da lavaret eo 5 bloaz a-raok ma savfe ar Palez peurvat).\nAr Palez peurvat\nGant raz, simant ha pri-raz eo bet strollet ar mein.\nE 1912 ec'h echuas Ferdinand Cheval gant sevel e Balez peurvat.\nBez an didrouz hag an diskuizh difinAozañ\nBez an didrouz hag an diskuizh difin\nUr wech echu gantañ sevel ar Palez peurvat ec'h embannas e felle dezhañ bezañ douaret el lec'h a oa bet savet gantañ, met dibosupl eo hervez lezenn, nemet m'eo devet ar c'horf. Ne veze ket devet korfoù a re varv d'ar mare-se e Frañs, neuze ec'h asantas bezañ douaret e bered ar gumun, ha divizout a reas ivez sevel ar bez a felle dezhañ kaout.\nAzalek 1914 e tremenas eizh vloaz ouzhpenn o kas mein betek bered Hauterives, hag aozañ a reas anezho a-benn sevel Bez an didrouz hag an diskuizh difin, hag a voe echu e 1922.\nEnnañ e voe douaret pa varvas e 1924.\n↑ Les Inspirés et leurs demeures, gant Gilles Erhmann, rakskrid gant André Breton\n↑ Heñvel a-walc'h eo ouzh an doare implijet gant Augustin Lesage pa savas e livadur kentañ\n↑ Mougev Sant Amede ha hini ar Werc'hez Vari, ur c'halvar, an avielourien...\nLe Palais idéal du facteur Cheval à Hauterives, Drôme, emvuhezadur Ferdinand Cheval, dielloù dastumet gant André Jean, Grenoble, Impr. générale, 24 p., 1952\nAlain Borne, Le facteur Cheval, luc'hskeudennoù gant Fabian Da Costa, Entremont-le-Vieux, embannadurioù Curandera, dastumad l'Embellie, 117 p. + 16 fichenn, adembannadur1993\nPeter Weiss, Du Palais idéal à l'enfer ou Du facteur Cheval à Dante, dibab testennoù ha rakskrid gant Günter Schütz, troet diwar an alamaneg gant Éliane Kaufholz-Messmer, Pariz, embannadurioù Kimé, dastumad Détours littéraires, 114 p., 2000\nMichel Friedman, Les secrets du facteur Cheval, luc'hskeudennoù gant Daniel Czap, hag ivez Histoire du Palais idéal, gant Ferdinand Cheval, Pariz, J. C. Simoëns, 91 p. + 40 p. skeudennoù, 1977\nJean-Pierre Jouve, Claude Prévost, Clovis Prévost, Le Palais idéal du facteur Cheval : quand le songe devient la réalité, gant un dibab testennoù ferdinand Cheval (1905-1911), Pariz, embannadurioù du Moniteur, dastumad Les Bâtisseurs inspirés, 303 p., 1981\nClaude Boncompain, Le facteur Cheval, piéton de Hauterives, luc'hskeudennoù gant Jean-Louis Perret, Valence, embannadurioù LeBouquin, 79 p., 1988\nLionel Bourg, Tombeau de Joseph-Ferdinand Cheval facteur à Hauterives, Montpellier, embannadurioù Cadex, 30 p., 1990\nMarc Fenoli, Le Palais du facteur Cheval, luc'hskeudennoù gant Laurent Nivon ha Marc Fenoli, Grenoble, Glénat, 95 p., 1990\nAdrian Henri, Le Palais du facteur Cheval, skeudennoù gant Simon Henwood, Pariz, Centurion jeunesse, 28 p., 1990\nConservation régionale des monuments historiques de Rhône-Alpes, Le Palais idéal du facteur Cheval : Drôme, Hauterives, Lyon, DRAC Rhône-Alpes, dastumad Patrimoine restauré, 10 p., 1991\nPierre Chazaud, Le facteur Cheval : un rêve de pierre, rakskrid gant Jean Guibal, Veurey, embannadurioù Le Dauphiné, dastumad les Patrimoines ; Grenoble, Musée dauphinois, 51 p., 1998\nJacques Delatour hagAndré Gerin, La dernière demeure du facteur Cheval : son tombeau à Hauterives, levrig 11 pajenn stag ouzh « Études drômoises », Valence, e-tro 2000\nJosette Rasle, Eric Le Roy, Christophe BONIN, Avec le Facteur Cheval : Katalog an diskouezadeg e mirdi ar Post, 2007, ENSBA, 23X26, 160 p.\nValère-Marie Marchand, Le Sable des chemins, sur les pas du facteur cheval, Pariz, embannadurioù Sextant, 160 p., 2008.\nLe facteur sonne toujours cheval, Chris Marker, 1992, 52 vunutenn\nAvec le Facteur Cheval, Mirdi ar Post, Pariz, miz Ebrel 2007\nDa welout ivezAozañ\nLec'hienn ofisiel ar Palez peurvat\nAdtapet diwar « https://br.wikipedia.org/w/index.php?title=Ferdinand_Cheval&oldid=1927831 »\nDernière modification le 2 Gen 2022, à 17:39\nKemmoù diwezhañ degaset d'ar bajenn-mañ d'an 2 Gen 2022, da 17:39.


Gwilh ar C'hoad - Wikipedia\nGwilh ar C'hoad\nGwilh ar C'hoad, bet ganet d'ar 27 a viz Eost 1845 e Tremael (Treger), ha marvet eno d'ar 1añ a viz Meurzh 1914, a oa pastor protestant ha skrivagner brezhonek.\nE dad-kozh, Gwilherm Rikou, a oa bet o kenlabourat gant ar pastor John Jenkins evit adwelet an droidigezh eus ar Bibl a oa bet graet gant ar Gonideg. Rikou e-unan ne oa ket protestant c'hoazh met e verc'h a oa, hag hi skolaerez dimezet d'ur botaouer.\nAbred a-walc'h e voe taolet evezh ouzh o mabig Gwilh, gant person ar barrez met ivez gant John Jenkins. Gant ar pastor kembreat-se e voe kaset ar paotrig da dremen konkour Skol-vistri brotestant Courbevoie ha d'ober e studioù di. Distreiñ a reas Gwilh ar C'hoad da Dremael e 1866, gant un diplom a roe an tud dezhañ d'ober skol.\nD'ar 1añ a viz Here 1868 e timezas da Gertrude Shaw, ur vaouez ganet e Breizh met eus ur familh saoz-hag-iwerzhonat. Diouzhtu goude e voe anvet da skolaer-avielour gant ar brotestanted.\nBuan e teuas brud dezhañ. A-du e oa gant ar Republik, pa oa kalz a gatoliked tro-dro a-enep. Lakaat a reas digeriñ un templ e Tremael hag a veze darempredet gant kalzig a dud. Nebeut a zarempred en doa gant badezourien Montroulez, met dre ma ouie saozneg en doa darempred war-eeun gant ar "Baptist Missionary Society", e Bro-Saoz. Bep bloaz ez ae du-hont ha skoazellet e veze gant arc'hant dastumet e Breizh-Veur.\nBerzh a rae mision ar C'hoad e Tremael : ouzhpenn ar chapel en doa digoret un ti-emzivaded, skolioù hag un ospital ha kas a rae tud da brezeg an aviel dre ar vro, betek Brest pe Jerzenez zoken.\nEmbann a rae skridoù ivez, e brezhoneg, evel Almanak mad ar Vretouned pe kanaouennoù war follennoù-nij. E droidigezhioù eus ar Bibl hag eus an Testamant Nevez, a voe moullet e Bro-Saoz : 20 000 skouerenn evit ar Bibl ha 200 000 evit an Testamant Nevez !\nTroet gantañ e brezhoneg :\nTestamant Nevez hon Aotrou hag hon Zalver Jesus-Christ, lekeat en brezounek gant G. ar C'hoat, moullet e 1883 hag advoullet e 1893\nAr Bibl Santel en pehini ema ar Gonvenans koz hag an hini nevez, troet en brezounek (iez Treger) hervez ar mammou-skrid hebre ha grek ha kemmet gant ar brasa evez euz an droedigeziou groet euz al levr ze er iezou all, moullet e 1890, advoullet e 1894, 1897 ha 1904.\n↑ Distreiñ a reas ouzh ar gredenn brotestant diwezhatoc'h, e dibenn e vuhez.\n↑ Lec'hienn protestantsbretons.fr\n↑ Un siècle de journalisme breton, Lucien Raoul, p. 262\nAdtapet diwar « https://br.wikipedia.org/w/index.php?title=Gwilh_ar_C%27hoad&oldid=1977569 »\nKemm diwezhañ d'an 6 Meu 2022 da 11:24\nKemmoù diwezhañ degaset d'ar bajenn-mañ d'an 6 Meu 2022, da 11:24.


Prientiñ ar veaj | E skeud ar bleuñv kerez\n07 Meu 2013 Ober un evezhiadenn\nBuan-ha-buan e c’hallan lârat un tamm peseurt lec’hioù emaon o vont da weladenniñ ha petra a rin (gant ar strollad) ha petra fell din mont da welet (ma-unan pe gant tud all eus ar veaj ma fell dezho). N’on ket sur da zont a-benn d’ober pep tra, gwall stank eo an devezhioù am eus raktreset evit ar mare!\nE Tōkyō em bo tro da zebriñ ur pred gant Japaniz (a gaoze galleg), da vont en un onsen* ha da vezañ meret doare shiatsu, da gaout ur gentelig kaligrafiezh ha japaneg, da vont da virdi Ghibli, da zebriñ predoù ispisial, da weladenniñ Tōkyō gant ur skeudenner a-vicher ha Tōkyō (karter Ginza e gwirionez) diouzh noz…\nMe ma-unan ‘m eus raktreset un toullad traoù dre garter : Ueno, Minato ha Roppongi, Mitaka, Meguro ha Shibuya, an Tōkyō Dome (hag ur c’hrogad baseball!), Ikebukuro, Asakusa hag Odaiba, Shinjuku, karterioù siouloc’h ha daou zevezh tro-dro da Chiyoda (ar palez) unan kentoc’h su ar palez hag unan kentoc’h norzh. En devezhioù-se e raktresan mont da welet kalzig mirdioù (prenañ a rin ar GRUTT, ur c’harnedig distaolioù evit mirdioù kêr Tōkyō), liorzhoù ha savadurioù heverk ha stalioù ivez moarvat! Mirdioù a bep seurt a fell din gwelet : arz a-vremañ, istor Japan…\nPignat e krec’h tourioù uhel evit ar gweledva hag all!\nNepell eus Tōkyō e welin lec’hioù touristel “klasel” : Nokogiri, Takao, Nikko, Kamakura. Temploù ha santualioù a-vil-vern!\nUn devezh hag un nozvezh a dremenin e Hakone en ur ryokan*.\nMod all e tremenin ur sizhunvezhig e Kyōto, e lec’h ma weladennin ar gêr, met ivez Nara, Arashiyama, Hikone ha lenn Biwa, hag un nozvezh Osaka! E Kyōto e vo kalz predoù ispisial ivez, lid an te hag un arvest evit an douristed da zizoloiñ ar c’hoariva no, kabuki hag all.\nMoarvat e tremenin un devezh e Hiroshima hag un devezh e Sendai ivez.\nSetu! Leun-mat an traoù, 1 miz a dremeno evel un ten, anat deoc’h! Neuze ma fell deoc’h gwelet skeudennoù ha gouzout hiroc’h war tout al lec’hioù meneget amañ, deuit da lenn ar pezh a gontin er sizhunvezhioù o tont!\nRaktreset eo dispakadenn ar bleunioù kerez d’ar 25 a viz Meurzh war a seblant, erruout a rin dres en koulz neuze!\n* Tro am bo da zisplegañ hiroc’h war an traoù-se (ha traoù all!)… 😉


25 000 den tro dro ar Zad : tizhet ar pal !\nPublié le 11/05/13 21:54 -- mis à jour le 00/00/00 00:00\nBrav an amzer war maezioù Kernitron al Lann, hag e pep lec'h, babigoù, tud kozh ha yaouank ar memes pal ganto holl : diskouez nerzh ur bobl diwar ar youl da cheñch penn d'ar vazh\nKoustet en deus ker feurmiñ ur viñsaskell evit dont da boltrediñ ar chadennad tud : nav vil euro memestra... Met penaos lakaat an traoù da fiñval ma ne vefe ket lakaet ar mediaoù ba'n taol ? Deuet int teir gwech da welout an dud o vanifestiñ, tri strollad kazetennerien disheñvel a bep eil. Brezel gant ar mediaoù, stourm nann-feuls, sonerezh, avaloù-douar ramzel staliet er c'hroaz-hent, bez' 'oa peadra da vezañ laouen.\nGant ma vo ar stourm-se efedus evit lakaat doareoù an dud da cheñch tamm-ha-tamm. Lakaat ar ZAD da badout gant ar pezh eo deuet da vezañ : arouez ur vuhez disheñvel, keodedourien o tapet krog en o dazont, hep leuskel anezhañ etre daouarn tud all a zibabfe evito hag en o flas. An dud-se hag a lak ar bed en arvar bemdez gant an OGM, an nukleel, ar saotradur kimiek, ha kement tra a lak buhez ar vugale hag ar boudoù bev da vont war verraat, muioc'h-mui...


Plijout a ra deoc’h hoc’h endro e Breizh, he sevenadur. C’hoant ho pefe d’ober un dra eviti met, siwazh, n’ho peus ket amzer a-walc’h !\nAr Redadeg a zo evidoc’h !\nArc’hantet e vez, gant ar Redadeg raktresoù evit diorren implij ar brezhoneg tro-dro deoc’h : sport, sevenadur, dudi, mediaoù, touristerezh...\nPep hini a c’hell hervez e binvidigezh, sikour raktresoù ha kaout tu d’ober e vad eus an arc’hant kinniget d’ar Redadeg. Brudañ ho embregerezh a vo graet ouzh miliadoù a dud yaouank, Breizh an dazont en o daouarn, tud lorc’hus eus o yezh ha sevenadur anezho\nPenaos kemer perzh e Redadeg 2022 ?\n- Pren kilometr(où) : (didennadur kemedel hervez al lezennadurezh e talvoud)\n• Embregerezhioù, artizaned ha stal kenwerzh - 10 goprad : 200€/km\n• Embregerezhioù, artizaned ha stal kenwerzh etre 10 ha 50 goprad : 300€/km\n• Embregerezhioù, artizaned ha stal kenwerzh + de 50 goprad : 400€/km\n• Gell a rit dont da vezañ mesen : adalek 600€/km\nEvit ur 1 km hoc’h anv a vo skignet war :\n• hol lec’hienn Internet\n• lec’hienn Stal.bzh : Kavout embregerezhioù hag a skoazell pe a ra gant ar brezhoneg a c’hell an dud kar-o-yezh ober gant al lec’hienn internet Stal.bzh, ha gant an arload. War ar memes-tro e vez roet talvoudegezh d’an embregerezhioù dre o liamm gant ar yezh.\n• embannadennoù er rouedadoù sokial Ar Redadeg ur wech prenet ho km(où) + unan pa vo redet ho km(où) + muioc’h c’hoazh ma vez identifiet pajenn Ar Redadeg gant @redadeg en ho embannadennoù\n===> Pajenn Facebook Ar Redadeg heuliet gant muioc’h eget 7000 den\n===> Profil twitter Ar Redadeg heuliet gant muioc’h eget 2000 den\n===> Profil Instagram Ar Redadeg heuliet gant muioc’h eget 1200 den\n• panell ar c’hm (100 X 70 cm)\n• ar c’hm redet (dre gomz er mikro)\nEn tu all d’ur c’hm ha hervez ho pinvidigezh :\n• tuioù mat ar c’hm kentañ\n• ho logo war voger kevelerien al loc’hañ hag an degouezh.\nEskemmoù pe kemer perzh da brenañ dafar\n• Lec’h brudañ war panelloù ar Redadeg\n• Pajennoù bruderezh e kazetenn ar Redadeg\n• Kirri-tan ar Redadeg\n• Dafar kinklañ (roll-up, kakemono, …)\n• Klip bruderezh gant ar ganaouenn ofisiel\n• Pourvezer ofisiel (evajoù, boued, …)\nDafar ha kinnigoù all a c’hellfec’h soñjal enno\nAnat eo d’an embregerezhioù a implij skeudennoù hag arouezioù Breizh evit magañ o bruderezh eo kreñv identelezh Breizh.\nEmañ ar yezh e-kreiz an identelezh, anat eo ivez.\nChañs he deus Breizh da gaout ur yezh vrav ha bev da viken. Ar Vretoned hiziv-an-deiz a zo stad enno gant kement-se ha gouzout a ouzont peseurt liammoù kreñv ha start a stag anezho ouzh o douar, o sevenadur, o yezh.\nDeuet eo ar Redadeg da vezañ un darvoud pouezus e Breizh hag a vod ouzhpenn 10 000 a dud bewech.\n– gant rummadoù disheñvel, hiniennoù pe strolladoù,\n– tud a bep seurt : skolidi, kelennerien, arzourien, sportourien, embregerien, artizaned, kenwerzhourien, dilennidi, tud a-du, ...\nAr brud a ya dreist harzoù ar Vro.\ne bro Gembre pennad embannet e 2012\ne Bro Vask (atersadenn prezidant ar Redadeg e Korrika 2011)\ne New York (skeudenn perzh unan eus "BZH New York" e 2014) hag ul liamm\nkilometroù a zo bet gwerzhet e bro Belgia, e bro Japon, e bro Australia zoken.. ha meur a lec’h all\nha n’eo ket echu, darempredoù ha kevelerien nevez a vo e 2024.